ՀՀ ֆինանսների նախարարի պաշտոնակատար Ատոմ Ջանջուղազյանը, ներկայացնելով ոլորտներին հատկացվելիք ֆինանսական ցուցանիշները, նշել է, որ 2019 թվականին ՀՀ արտաքին գործերի նախարարությանը նախատեսվում է հատկացնել շուրջ 14,9 մլրդ դրամ, որի շուրջ 69 տոկոսը կօգտագործվի օտարերկրյա պետություններում եւ միջազգային կազմակերպություններում հավատարմագրված դիվանագիտական ծառայության մարմինների գործունեությունը կազմակերպելու համար: Պետական կառավարման գործառույթի իրականացման նպատակով շուրջ 1,8 մլրդ դրամ է հատկացվել: Միջազգային կազմակերպություններին անդամակցության գումարը կկազմի շուրջ 2,5 մլրդ դրամ, արարողակարգային ծառայություններինը՝ շուրջ 183 մլն դրամ: